Metsätyökone

thumb|Kaatokone Metsätyökone tai lyhyemmin metsäkone on koneellisessa puunkorjuussa käytettävä, lähinnä polttomoottorikäyttöinen kone. Nykyiseen muotoonsa metsätyökoneet kehittyivät 1980-luvulla. Koneet voidaan jakaa kahteen eri osa-alueeseen, kaato- sekä ajokoneisiin. Joskin käytössä on myös yhdistelmäkoneita, jotka hoitavat molemmat työvaiheet pienien nopeiden muutostöiden jälkeen. == Kaatokone == Kaatokonetta kutsutaan metsäkonepiireissä useimmiten nimellä moto (monitoimikone) tai harvesteri. Kaatokoneen tehtävänä on kuljettajan ohjaamana hoitaa puiden kaato, karsinta sekä määrämittaan katkonta. Tietokonepohjainen mittatietokone hoitaa nykyisin lähes koko katkonnan. Yleensä puun katkontaohjeet tulevat kaatokoneen tietokoneelle metsäyhtiöltä, jolle puut on myyty. Katkontaohjeita kutsutaan apteeraus-ohjeiksi.Apteeraus käsittää myös tietokonepohjaisen puun katkaisukohdan määrittämisen, jonka tarkoitus on saada puu mahdollisimman tarkoin hyötykäytettyä. Kaatokoneen toiminta perustuu hydrauliikkaan, jonka välityksellä kaatokoneen nosturi sekä siinä oleva hakkuupää saavat tarvitsemansa voiman. Kaatokoneella voidaan hoitaa myös juurikäävän torjunta, tällöin hakkuupäästä ruiskutetaan tiettyä torjunta-ainetta katkaisun yhteydessä maahan jäävään kantoon. Katkaisun yhteydessä puulajista riippuen kone suihkuttaa runkoon asetuksista säädettävän värin ajokoneen työn helpottamiseksi. == Ajokone == Ajokoneet, joita nimitetään myös metsä- tai kuormatraktoreiksi, ovat koneita, joiden tehtävänä on kerätä metsästä hakkuukoneen käsittelemät puut ja kuljettaa ne tien varteen kasoihin lajiteltuna tavaralajeittain, tästä puutavara-auto voi ne noutaa. Ajokoneessa on kuormatila, johon puut nostellaan kouralla varustetulla nosturilla. Ajokoneet ovat usein varustettuna gps-laitteilla , johon kaatokone on lähettänyt koordinaattitiedot kerättävistä puista. Toinen yleinen varuste ajokoneissa on kuormainvaaka. Ajokoneita voidaan varustaa muun muassa: *giljotiinikouralla, jolloin sillä voidaan hoitaa itsenäisesti energiapuun korjuu. *Lannoitteen levittimellä, jolloin sitä voidaan käyttää metsälannoitukseen. *Metsämaanmuokkaus kalustolla, jolloin niillä hoituu istutusta edeltävä muokkaus. == Yleisimpiä metsäkonemerkkejä Suomessa == *John Deere (entinen Timberjack) *Ponsse *Komatsu (entinen Valmet & Volvo BM) *Logset * Sampo-Rosenlew Suomen myydyin harvesteri Ponssen markkinaosuus == Muita metsäkonemerkkejä == * Amkodor * Belarus * Eco Log (entinen Caterpillar, Gremo & Skogsjan) * Entracon (entinen Loglander) * Farma * FinnBull * Jarcrac * Logbullet * Malwa * Metsis * Nisula Forest * Novotny * Prosilva * Rottne * Terri * Vimek == Entisiä metsäkonemerkkejä == * Aktiv * Caterpillar * Gremo * Kindai * Kockums * Loglander * Logman * Lokomo * Pika * Silvatec *Skogsjan AB * Timberjack * Valmet * Volvo BM * ÖSA == Lähteet == *http://www.metsa.fi/sivustot/metsa/fi/Metsatalous/Sivut/default.aspx *http://www.metsateollisuus.fi/tietopalvelu/Sivut/default.aspx * Arttu Käyhkö: Metsätyökoneet Suomessa, Kustantaja Laaksonen, 2015. ISBN 978-952-5805-69-7. * Arttu Käyhkö: Suuri metsäkonekirja, Kustantaja Laaksonen, 2017. ISBN 978-952-5805-93-2. * Arttu Käyhkö: Volvo metsäkoneet, Kustantaja Myllymäki, 2019. ISBN 978-952-69085-2-6. * Arttu Käyhkö: Valmet - traktorista metsäkoneeksi. Kustantaja Myllymäki, 2019. ISBN 978-952-69085-7-1. ===Viitteet=== Luokka:Metsätalouskoneet Luokka:Moottorityökoneet